USR îl acuză pe Ciolacu că minte românii: Mascați la rubrica investiții în buget, banii sunt, în realitate, pentru acoliții baronilor locali
USR îl acuză pe premierul PSD Marcel Ciolacu că îi minte pe români când spune că deficitul bugetar este atât de mare pentru că face investiții masive în România. De fapt, în guvernarea PSD-PNL, deficitul și cheltuielile statului explodează pentru că trebuie hrănit aparatul de partid și mai puțin de jumătate din banii cu care sunt îndatorați toți românii merg spre „investiții”, arată formațiunea.